அப்போது கர்நாடக முதல்வர், கர்நாடகத்தில் இருந்து திறக்கப்பட்ட தண்ணீரை தமிழகத்தால் சேமிக்க முடியவில்லை. தமிழகம் 120 டிஎம்சி தண்ணீரை கடலுக்கு திருப்பி விட்டு வீணாக்கி விட்டனர். இதனை தடுத்து தமிழகத்திற்கு தேவையானபோது விடுவிக்கும் வகையில் கர்நாடகத்தில் மேகதாதுவில் காவிரியின் குறுக்கே அணை கட்ட கர்நாடகாவில் அனுமதி வழங்க வேண்டும் என்றும் வலியுறுத்தி உள்ளனர். இந்த கோரிக்கைக்கு பிரதமர் என்ன பதில் அளித்தார் என்பது உறுதியாக தெரியவில்லை. அதே நேரத்தில் இது குறித்து தமிழகத்துடன் பேசுகிறேன் என்று பிரதமர் கூறியதாக அதிகாரப்பூர்வமற்ற தகவல்கள் தெரிவிக்கிறது. கர்நாடக அரசு கடந்த 15 வருடமாக தமிழகத்திற்கு தர வேண்டிய தண்ணீரை தராமல் இருந்தது. இந்த ஆண்டு அங்கு வரலாறு காணாத மழை பெய்ததால், அந்த மாநில அணைகளை பாதுகாக்க தமிழகத்திற்கு வெள்ளத்தை திருப்பி விட்டு தமிழகத்தில் பெரும் சேதத்தை ஏற்படுத்தியதுடன், மேலும் தமிழகத்தின் விவசாயத்திற்கு பெரும் பாதகம் ஏற்படுத்தும் வகையில் புதிய அணை கட்டவும் அனுமதி கேட்டு உள்ளனர்.